Ulvhild

Ulvhild er et sjeldent norsk og svensk kvinnenavn med norrøn opprinnelse. Navnet er mest utbredt på Island, i formen Úlfhildur, men er sjeldent også der.

Etymologi
Ulvhild har opprinnelse i norrøne Ulfhildr, som er dannet av ulfr, «ulv», og hildr, «kamp».

Utbredelse
Wulfhild var et populært navn i England på 900-tallet.
	

Den norrøne formen Ulfhildr er kjent brukt i én runeinnskrift fra vikingtiden (U 215), så navnet var kjent, men neppe blant de mest brukte navnene i Norden på den tiden. Ulvhild var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica.

|}

Kjente personer med navnet
Personene i listen er ordnet kronologisk etter fødselsår.
Ulvhild av Norge (ca 1020 – 1070) norsk prinsesse og hertuginne av Sachsen
Ulvhild Håkonsdatter (ca. 1095 – 1148), norsk jarledatter og dronning av Svitjod (Sverige)
Sigrid Ulfhild Björnsdotter Lakman (ca 1102 – 1177), svensk prinsesse
Ulvhild Torgautsdatter Smør (1300-tallet), norsk adelsdame
Ulfhildur Hlif Ulfarsdottir (født 1965), islandsk forretningskvinne
Ulvhild Anastasia Namtvedt Fauskanger (født 1972), norsk oversetter og skribent
Ulvhild Aarthun (født 1992), norsk høyreekstrem skribent
Ulvhild Einsiedel, tysk keramiker
Ulfhildur Dagsdottir, islandsk litteraturviter
Gudrun Ulfhildur Grimsdottir, islandsk musiker

Referanser

Eksterne lenker

Kvinnenavn